recursal/SuperWikiNEXT-32B huggingface dataset:
**משפט בריאות הציבור** (באנגלית: **Public health law**) עוסק בסמכות הממשלה לשיפור בריאות האוכלוסייה הכללית בגבולות ונורמות החברה. משפט בריאות הציבור מתמקד בתפקידיה של הממשלה להשיג יעדים אלה, מגבלות על כוח זה ונקודת מבט האוכלוסייה.

משפט בריאות הציבור מתמקדים גם בסוגיות משפטיות בפרקטיקה של בריאות הציבור ובהשפעות בריאות הציבור של פרקטיקה משפטית.

כוח המשטרה
----------

ניתן להגדיר סמכות משטרתית ככוחה האינהרטי של ממשלה לממש שליטה סבירה באנשים וברכוש שבתחום שיפוטה לטובת הביטחון הכללי, הבריאות, הבטיחות, המוסר והרווחה, למעט במקומות האסורים מבחינה חוקית. אזורים משומרים אלה מועסקים על ידי סוכנויות ממשלתיות. טרור ביולוגי מהווה מוקד הולך וגדל של תחום המומחיות הזה בכמה סמכויות שיפוטיות; לדוגמה, עורכי דין לבריאות הציבור בארצות הברית פעלו ליצירת חוק סמכויות בריאות לשעת חירום ומשפט בריאות הציבור.

מניעת מחלות ופציעות
-------------------

תחום רחב יותר זה של דיני בריאות הציבור מחיל כלים משפטיים על בעיות בריאות הציבור הקשורות למחלות ופציעות. אנשי מקצוע מחילים חקיקה, רגולציה, התדיינות (אכיפה פרטית) ומשפט בינלאומי על בעיות בריאות הציבור המשתמשות בחוק ככלי לבריאות הציבור. התדיינות משפטית נגד חברות טבק בארצות הברית מהווה דוגמה לכך.

קישורים חיצוניים
----------------

* רשת לחוקי בריאות הציבור - חינוך וסיוע טכני משפטי בחוקי בריאות הציבור
* מרכז לחקר חוקי בריאות הציבור - מחקר והערכה של חוקי בריאות הציבור
* תוכנית CDC לחוקי בריאות הציבור - מחקר, סיוע טכני ולימוד חוקי בריאות הציבור

הערות שוליים
------------

1. ↑  Ogalthorpe), Gostin, Lawrence O. (Lawrence (2016-02-02). *Public health law : power, duty, restraint*. Wiley, Lindsay F. 1977- (שלישית ed.). אוקלנד, קליפורניה. ISBN 9780520958586. OCLC 910309614.

|  |  |
| --- | --- |
| בקרת זהויות עריכת הנתון בוויקינתונים | 
* NDL: 00566769

 |
**דניאל והאריה** (באיטלקית: **Daniele e il leone**) הוא פסל שיש של הפסל ג'ובאני לורנצו ברניני, שפוסל בין השנים 1655–1657 ומוצג בקפלת קיגי, בזיליקת סנטה מריה דל פופולו ברומא.

היסטוריה ורקע
-------------

רישום הכנה של הפסל, המוצג בלייפציג
פסיפס "יצירת העולם" של רפאל בתקרת הקפלה
הפסל מבוסס על סיפור בל והתנין, אחד משלושת התוספות לספר דניאל. הסיפור מתאר את הצלתו של דניאל מרעב בעזרת הופעתו המופלאה של חבקוק בגוב האריות אליו הוא הושלך.

ברניני החל לעבוד בקפלה בשנת 1652 עבור פאביו קיגי, הקרדינל של הבזיליקה אשר נבחר לאפיפיור אלכסנדר השביעי בשנת 1655 והעניק תנופה מחודשת לשחזור הקפלה. באותה עת שתי הגומחות בצידי המזבח הראשי היו עדיין ריקות, בעוד השתיים האחרות, בצידי הכניסה, אוישו בפסלים של לורנצטו שנוצרו על פי עיצובו של רפאל: יונה, ואליהו.

רישום ששרד מסדנתו של ברניני מוכיח שהאדריכל תכנן בתחילה את העברת שני הפסלים של לורנצטו לגומחות הריקות ליד המזבח. אך עד מהרה שינה את דעתו וייצר שני פסלים חדשים: "דניאל והאריה" וחבקוק והמלאך, המוצבים זה מול זה באלכסון לאורך חלל הקפלה. יחדיו, שני הפסלים יצרו קומפוזיציה גדולה יותר שהחייתה את הקפלה כולה.

בשנת 1657 קיבל ברניני 1000 סקודי עבור היצירה, שכבר הונחה במקומה, בגומחה משמאל לכניסה. רישומי הכנה ששרדו, ומוצגים במוזיאון בלייפציג, מוכיחים כי את ההשראה לפסל סיפק פסל לאוקואון. הרישומים מראים את התהליך היצירתי שבאמצעותו נחקרו המודלים הקלאסיים והומצאו מחדש על ידי ברניני.

דגם הכנה עשוי טרקוטה, אשר שרד ומוצג במוזיאוני הוותיקן, נחשב בעבר לעבודה של אחד העוזרים. עם זאת, לאחר ניקוי בשנות השמונים של המאה העשרים הוא מיוחס בעיקר לברניני עצמו, ואף נושא את טביעות אצבעותיו.

תיאור היצירה
------------

הפסל מתאר את הגוף בצורה מוארכת, האופיינית לסגנונו המאוחר של ברניני. הנביא הצעיר כורע ברך, והאריה המאולף מלקק את כף רגלו הימנית. דניאל מתפלל בלהט, הוא מושיט ידיו ימינה מחוץ לגומחה בזמן שראשו מופנה מעלה אל אלוהים, המתואר בפסיפס "יצירת העולם" (אנ') של רפאל בתקרת הקפלה. האריג משתפל מגופו בקפלים זוויתיים מהכתפיים ולרוחב המותניים.

ישנן הקבלות תמטיות וויזואליות ברורות בין פסל זה לפסל יונה של לורנצטו. שני הסיפורים מסמלים את הבריחה מהמוות בחסדי האל, והמוות מאיים על שני הנביאים בצורת חיה מסוכנת. במקרה של יונה מדובר בלוויתן, ובמקרה של דניאל באריה. הנביאים מתוארים כגיבורים אתלטים הדומים יותר לתיאורי אלים קדומים מאשר לגברים המזוקנים האופייניים לתיאורי התנ"ך. ראשו של יונה פוסל בהשראת הפסלים העתיקים של אנטינואוס, ושל דניאל בהשפעת אלכסנדר הגדול.

ראו גם
------

* קפלת קיגי
* יונה (לורנצטו)
* אליהו (לורנצטו)
* חבקוק והמלאך (ברניני)

קישורים חיצוניים
----------------

ויקישיתוף מדיה וקבצים בנושא **דניאל והאריה** בוויקישיתוף

הערות שוליים
------------

1. ↑  
"Daniel and the lion". arthive.com. (באנגלית)
2. ↑  
"Gian Lorenzo Bernini Daniel". christianiconography.info. (באנגלית)
**ענת מלכין-עלמאני** היא כנרת ילידת ישראל, אשר היגרה לארצות הברית.

קורות חיים
----------

החלה ללמוד נגינה בכינור בגיל 5, אצל אביה, אייזיק מלכין. אותה שנה היגרה משפחתה לארצות הברית ובגיל 6 כבר החלה להופיע בנגינת סולו עם תזמורות אמריקאיות. בגיל 10 יצאה לסיבוב הופעות בינלאומי ראשון, עם תזמורות סימפוניות בנורווגיה, מקסיקו וקליפורניה. 

בגיל 16 הופיעה לראשונה בקרנגי הול בניו יורק, בקונצרט בניצוח אלכסנדר שניידר. בהמשך הופיעה בקונצרטים וברסיטלים ברחבי העולם, בהולנד, ישראל, צרפת, קוריאה הדרומית, בריטניה וארצות הברית.

ענת הייתה תלמידתו של ג'וזף גינגולד והיא בוגרת בית הספר למוזיקה ג'וליארד בניו יורק. יש לה תואר מוסמך בהצטיינות מקונסרבטוריון מאסטריכט בהולנד. כיום היא נמנית עם סגל המורים לכינור בבית הספר מנהטן למוזיקה ו-The Academy of Music Festival בניו יורק. 

ענת מופיעה גם עם אחותה, הכנרת ברכה מלכין, ב"מלכין דואו", שזכה בתחרויות רבות והופיע בישראל, איטליה וארצות הברית. היא מנגנת מוזיקה קאמרית בהרכבים שונים.

בתקופת לימודיה בג'וליארד, בגיל 19, עברה ענת תאונת דרכים קשה, שבה נפגעו כף ידה השמאלית ושכמה הימנית. במשך שמונה שנים עברה 12 ניתוחים וטיפולי פיזיותרפיה מרובים לתיקון הנזק.

קישורים חיצוניים
----------------

* ענת מלכין-עלמאני, באתר "הבמה"
* אלון הדר, כף ידי השמאלית, באתר הארץ, 27 בדצמבר 2005
**פארק הוד השרון** (פארק נחל הדר) הוא פארק בדרום הוד השרון, ישראל. הפארק מכיל גבעה, אשר שימשה בעבר כמזבלה העירונית של הוד השרון, וכיום משמשת כאזור טיול ותצפית על הפארק. מפסגת ההר, המכונה גם "הר הקיימות" ניתן לראות גם את הוד השרון,ישובי מועצת דרום השרון, תל אביב, הרצליה והשומרון.

בסמוך לגבעה, הוקם האגם האקולוגי הגדול ביותר בישראל, ששטחו 27 דונמים. מי האגם הם מי קולחין מטוהרים שמקורם במכון טיהור שפכים כפר סבא-הוד השרון. מי האגם מוזרמים במורד ערוץ נחל הדר ודרכו הם מגיעים אל נחל הירקון. בשטח הפארק ניתן להבחין במגוון של עופות מים, אנפות, אווזים, ברווזים וציפורי שיר. בתוך המים נצפו צבי מים רכים, נוטריות ודגים מסוגים שונים.

היסטוריה
--------

בשלב הראשון, פותחו "האגנים הירוקים" - פרויקט לטיהור מי קולחין באמצעים ביולוגיים, על ידי הזרמת מי הקולחין לאגנים ובהם שכבת חצץ ומעליה נשתלו צמחי מים שונים, המסננים את המים. המים המטוהרים מוזרמים (החל ממאי 2014) בערוץ נחל הדר לעבר הירקון. מים אלו אינם מיועדים לרחצה, אך משפרים את כמות ואיכות המים בירקון לעומת המצב שנמשך שנים ארוכות.

בצמוד ומדרום לאגנים הירוקים, היה בעבר שפך נחל הדר לנחל קנה. בשנות ה-50, הוסט נחל קנה מזרחה, כדי למנוע הצפה של שטחים חקלאיים במורד הנחל, והאפיק ההיסטורי של נחל קנה "סופח" לנחל הדר. במפגש ההיסטורי בין הנחלים צומחים בערוץ הנחל עצי ערבה מחודדת, שנוכחותם מצביעה על מי תהום גבוהים. מכיוון הירקון יש לאורך הנחל שדרת אקליפטוסים עבותה, וצמחיית עבקנה נדיר.

ממערב ל"אגנים הירוקים", נמצא תל קנה. זוהי גבעה נמוכה עליה צומחת חישת קנים, אך התל נקרא על שם נחל קַנַה הסמוך. שלט הסבר על תולדות התל נמצא בצד הדרומי של התל.

הגבעה הבולטת יותר בשטח, שימשה עד לאמצע שנות ה-90 כמזבלה העירונית של הוד השרון. לגבעה עולה דרך עפר מפותלת מכיוון מערב, העבירה לרכב שטח ולאופניים אך לא לרכב פרטי.

המישור הנרחב בין גבעת המזבלה ובין הירקון עובד בעבר על ידי חקלאים מפתח תקווה, שנטעו פרדס רחב-ידיים הנקרא פרדס בחר-יה (או בחריה), הפרדס העברי הראשון בין פתח תקווה לחדרה. הפרדס נעקר בסוף שנות ה-1990, ובשטח נותרו שני שרידים - בית הפרדס (מבנה דו-קומתי במרכז השטח המעובד, הכניסה אליו מסוכנת), וגשר בשפך נחל הדר לירקון. גשר זה הוקם בשנות ה-1930 (על ערוץ נחל קנה דאז) ושימש למעבר קרוניות עם ארגזי פרי. כיום עובר בגשר זה שביל ישראל.

מיקום גאוגרפי
-------------

הפארק שוכן בדרום הוד השרון, בקצה אזור תעשייה וסמוך להר זבל ותיק (שאינו עוד בשימוש), ועיקרו אגם אקולוגי שמשמש כגוף מים טבעי המשתרע על 27 דונם. כדי להעניק לו מראה טבעי, טיפלו בגדות והוסיפו צמחי מים ונחלים שאופייניים לאזור.

* האגם האקולוגיהאגם האקולוגי
* הר הקיימותהר הקיימות

קישורים חיצוניים
----------------

ויקישיתוף מדיה וקבצים בנושא **פארק הוד השרון** בוויקישיתוף
* 

* אתר האינטרנט הרשמי של פארק הוד השרון
* פארק הוד השרון, ברשת החברתית פייסבוק
* פארק נחל הדר(הקישור אינו פעיל)
* פארק הוד השרון
* אתר למנויים בלבד משה גלעד, למרות שהרסנו לא מעט, אפשר עדיין לתקן ולהחזיר לטבע משהו מכבודו, באתר הארץ, 2 ביוני 2021
**פולטרגייסט** (באנגלית: **Poltergeist**) הוא רימייק משנת 2015 לסרט אימה אמריקאי בעל אותו השם משנת 1982, מבית היוצר של פוקס המאה ה-20. הסרט בוים על ידי גיל קינן ונכתב על ידי דייוויד לינדסי-אבייר.

עלילה
-----

אריק (סם רוקוול) ואמי (רוזמרי דה ויט) בואן, עוברים לבית פרטי בפרברים ביחד עם ביתם המתבגרת סנדרה
(סקסון שרבינו), בנם גריפין (קייל קטלט) ובתם הקטנה מאדיסון (קנדי קלמנטס). המשפחה המאושרת נתקלת באירועים מוזרים אך לא מזיקים, וגריפין הסובל מסיוטים נתקל בבובת ליצן קריפית בארונו. גריפין מוטרד לגלות שאחותו הקטנה מאדיסון, מדברת אל הטלוויזיה, ואומרת ש"הם כאן"ומזדעזע כאשר רואה ידיים בטלוויזיה. מאוחר יותר, סנדרה צופה בתוכניתו של מגרש השדים "קאריגאן" (ג'ארד האריס) ועוברת אירוע מצמרר במטבח שבו נתקפת על ידי יד שמגיחה משלולית ריר שחורה ומגעילה. למחרת, ההורים יוצאים מהבית ועל סנדרה לשמור על גריפין ומאדיסון. בינתיים, מאדי נמצאת בחדרה, ועוקבת אחרי בובתה אשר מובילה אותה לארונה, ונחטפת על ידי כמה אנשים שרק ידיהם נראו. גריפין מזדעזע לשמע צעקותיה ומותקף על ידי בובת הליצן, ונלקח על ידי העץ בחצר האחורית, שמתקיף אותו. אריק ואמי חוזרים, ומצליחים להוריד את גריפין מהעץ אך לא מוצאים את מאדיסון לאחר שסנדרה דיווחה להם על היעלמותה. המשפחה קוראת לקאריגאן, מגרש שדים הנערץ על ידי סנדרה, שבא עם עוזריו: סופי (סוזן הייוורד), בויד (ניקולס בראון) וד"ר ברוק פולי (ג'יין אדמס). הצוות מודיע למשפחה שבתם נחטפה על ידי "פולטרגייסט", שד מסוכן במיוחד אשר כלוא בארונה של מאדיסון, וחטף אותה מכיוון שהיא יכולה לשחררם. הצוות מצליח לתקשר עם מאדיסון באמצעות הטלוויזיה, ורואה אותה בעזרת רחפן המצלמה של גריפין. גריפין בואי לארון בניסיון להציל את מאדיסון, אך נכלא בתוכו. הצוות מצליח לחלץ את שניהם והילדים מתעוררים. בלילה, המשפחה מתארגנת לברוח מהבית, אך הצוות מבחין באירועים משונים, והשד מתרגז. השד יוצא מתוך הארון ונחשף לראשונה לבני המשפחה והצוות, ומנסה לחטוף את מאדיסון שוב, אך המשפחה והצוות מצליחים לברוח והבית נהרס. בסוף הסרט, המשפחה מבקרת בית חדש ומגלים שהוא זהה לחלוטין לביתם הרדוף, ומסרבים לקנות את הבית.

צוות השחקנים
------------

| שחקן/ית | דמות |
| --- | --- |
| קייל קטלט | גריפין |
| קנדי קלמנטס | מאדיסון |
| סקסון שרבינו | סנדרה |
| סם רוקוול | אריק |
| רוזמרי דה ויט | אמי |
| ג'ארד האריס | קאריגאן |
| ג'יין אדמס | ד"ר ברוק פולי |
| ניקולס בראון | בויד |
| סוזן הייווארד | סופי |

קישורים חיצוניים
----------------

* 

* אתר האינטרנט הרשמי של פולטרגייסט (באנגלית)
* פולטרגייסט, ברשת החברתית טוויטר

* "פולטרגייסט", במסד הנתונים הקולנועיים IMDb (באנגלית)

* "פולטרגייסט", באתר נטפליקס

* "פולטרגייסט", באתר AllMovie (באנגלית)

* "פולטרגייסט", באתר Rotten Tomatoes (באנגלית)

* "פולטרגייסט", באתר Box Office Mojo (באנגלית)

* "פולטרגייסט", באתר Metacritic (באנגלית)

* "פולטרגייסט", באתר אידיבי

* "פולטרגייסט", באתר דיסני+ סרטים (באנגלית)

* "פולטרגייסט", במסד הנתונים הקולנועיים KinoPoisk (ברוסית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007420831305171
* LCCN: n2017046936
* WorldCat (עם LCCN): n2017-046936

 |
**פארק הילדים** הוא אזור מרגוע ומשחק בשכונת נווה מנחם בבאר שבע, למרגלות מוזיאון הילדים "לונדע".

היסטוריה
--------

הפארק הוקם בשנת 2017 על ידי עיריית באר שבע בעלות שנאמדה בכ-35 מיליון שקלים, שחלקם הגיעו מתרומות וכן מתקציבי הפיס.

את הפארק תכנן האדריכל ישראל צויק. ישראל ובתו, ממשרד "צויק אדריכלות ועיצוב הסביבה בע‟מ", זכו בתחרות מול הגדולים במשרדי התכנון בארץ, כשהגישו לוועדה הבוחרת תוכנית שצוירה ונצבעה ביד של פארק חלומותיהם ובכך כבשו את לבם. ישראל צויק נפטר ב-3 ביולי 2015, בשבוע בו החלו עבודות ההקמה של הפארק.

שטח הפארק הוא 60 דונם ובמרכזו אגם המשתרע על פני 5,500 מ"ר, אליו הובאו בעלי חיים כגון דגי נוי וברווזים. הפארק כולל מתקני משחק, מתקני משחק נגישים לבעלי צרכים מיוחדים, הצללות, אמפיתיאטרון, מפל מים, מתקן אומגה, מתחם אניות פיראטים, שביל אופניים, שביל הליכה ואטרקציות נוספות.

לרשות באי הפארק ארבעה חניונים זמינים: שני חניוני הפארק, חניון בית ספר התיכון ע"ש דוד טוביהו וחניון מוזיאון "לונדע" ואף ניתן ומומלץ להגיע לפארק באמצעות תחבורה ציבורית

מכיוון שברחובות הסמוכים לפארק מתגוררים תושבים, ויש כוונה לאפשר להם לנהל את שגרת חייהם ללא הפרעה, חל איסור מוחלט לחנות בניגוד להסדרי חנייה ותנועה המופעלים באזור.

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **פארק הילדים (באר שבע)** |

* פארק הילדים - כללי התנהגות מתוך אתר חברת כיוונים
* שרון טל, בקרוב פארק הילדים יפתח למבקרים מתוך אתר באר שבע-נט, 9.6.17
* דני בלר, פארק הילדים נפתח - ויש אפילו ברווזים באגם! צפו בהצצה ראשונה מתוך אתר ברנז'ה ניוז 18.7.17

הערות שוליים
------------

1. 1 2  פארק הילדים, באתר עיריית באר שבע
לוח זיכרון בעברית וגרמנית
**בית הקברות היהודי הישן** (בגרמנית: **Jüdischer Friedhof Berlin-Mitte**) בברלין ממוקם ברובע מיטה, בגרוסה המבורגר שטראסה, (26 große Hamburger Straße), סמוך למיקומו ההיסטורי של שער שפנדאו. בית הקברות שימש את הקהילה היהודית משנת 1672 ועד 1827, אם כי קבורה המשיכה עד סוף המאה ה-19, אז הקיפו כבר מבני מגורים את המתחם.

היסטוריה
--------

בשנת 1671 התיר פרידריך וילהלם הראשון, הנסיך הבוחר מברנדנבורג את התיישבותן של חמישים משפחות יהודיות בברלין. מיד לאחר מכן רכש יהודי בשם מנדל ריס שישה דונם עבור בית קברות שישמש את יהודי הקהילה. במקום נקברו כ-2,800 יהודים, בהם משה מנדלסון, דניאל איציג, פייטל היינה אפרים ומרכוס הרץ ועוד. הקבורה במקום נמשכה עד מיצויו המלא בסביבות 1880, אז נפתח בית הקברות היהודי בווייסנזה.

בשנת 1844 הוקם בצד בית הקברות בית אבות יהודי שפעל עד 1942, אז הפך לבית מעצר של הגסטפו.

בתקופה הנאצית נהרסו מצבות בית הקברות באופן שיטתי ועצמות הנפטרים פוזרו. חלק מהשטח שימש כמגרש בית המעצר הסמוך ובימי מלחמת העולם השנייה האחרונים נכרו בו קברות אחים להרוגים גרמנים. לפי דברי יוהנס טוכל, ראש אתר ההנצחה להתנגדות הגרמנית לעיתון בילד באוקטובר 2013, בין הנקברים בקברי האחים טמונה גם גופתו של מפקד הגסטאפו היינריך מילר.

ב-1948 הושב בית קברות לידי הקהילה היהודית. ב-1970 הוקם בשטח חלקו הדרומי גן ציבורי. חלק מהמצבות העתיקות ביותר ובהן זו של מנדלסון שוקמו והוסבו לשלטי זיכרון בשטח הגן. באמצע שנות ה-80 של המאה ה-20 הוצבה בפתח בית הקברות אנדרטה "לזכר קורבנות הברבריות הפשיסטית" המורכבת מ-13 פסלי ברונזה של נשים, מאת הפסל ויל לאמרט שנועדה במקור לפתח מחנה הריכוז ראוונסבריק.

בשנים 2007-2008 שוקמו שרידי בית הקברות. נקבעו בשטחו שלטי הסבר, ניטעה צמחייה והותקן מתקן לנטילת ידיים. כן הוסדרו שער כניסה וגדר מיוחדת המקיפה את המתחם. ב-24 בספטמבר 2008 נערך טקס חנוכת אתר הנצחת בית הקברות.

גלריית תמונות
-------------

* מצבת משה מנדלסון (בעברית)מצבת משה מנדלסון (בעברית)
* מצבת משה מנדלסון (בגרמנית)מצבת משה מנדלסון (בגרמנית)
* שלט הסבר על בית הקברות בעברית ואנגליתשלט הסבר על בית הקברות בעברית ואנגלית
* האנדרטה "לזכר קורבנות הברבריות הפשיסטית", מאת ויל לאמֶרט (אנ')האנדרטה "לזכר קורבנות הברבריות הפשיסטית", מאת ויל לאמֶרט (אנ')
* מצבות ליד הגדרמצבות ליד הגדר

קישורים חיצוניים
----------------

ויקישיתוף מדיה וקבצים בנושא **בית הקברות היהודי הישן בברלין** בוויקישיתוף
* בית הקברות היהודי הראשון
* בית הקברות היהודי הישן הראשון בברלין (אורכב 03.03.2016 בארכיון Wayback Machine)

הערות שוליים
------------

1. ↑  אתר למנויים בלבד עופר אדרת, עיתון "בילד": מפקד הגסטאפו היינריך מילר נקבר בבית קברות יהודי בברלין, באתר הארץ, 31 באוקטובר 2013
**נולן רו** (בצרפתית: **Nolan Roux**; נולד ב-1 במרץ 1988) הוא כדורגלן צרפתי המשחק בעמדת החלוץ בנים.

קריירה
------

רו החל לשחק כדורגל בקבוצת הנוער של קן, עיר הולדתו. לאחר כשלוש שנים עבר רו למחלקת הנוער של המועדון א.ס ביאביס בו שיחק כשנתיים. בשנת 2004 עבר למחלקת הנוער של מועדון הכדורגל לאנס. בשנת 2008 חתם רו בקבוצה הבוגרת של המועדון בה שיחק כשנה ורשם הופעת ליגה אחת. בשנת 2009 חתן רו בברסט לשלוש שנים, בה שיחק 80 משחקי ליגה וכבש 25 שערים. בשנת 2012 חתם רו לחמש שנים בליל. בליל היה לאחד השחקנים הבולטים בקבוצה, בה רשם 112 הופעות ליגה בהן כבש 31 שערים. בשנת 2015 חתם רו בשורות סנט אטיין. לאחר עונה ראשונה מצוינת, חלה הידרדרות בעונת 2016/17 עם הגעתו של החלוץ רוברט בריץ' לקבוצה, מעמדו של רו ירד. וביולי 2017 חתם במץ העולה הטריה לליגה 1.

נבחרת לאומית
------------

בשנת 2010 זומן רו לנבחרת צרפת עד גיל 21 בה שותף בשני משחקים וכבש צמד שערים.

קישורים חיצוניים
----------------

ויקישיתוף מדיה וקבצים בנושא **נולן רו** בוויקישיתוף

* פרופיל, באתר Transfermarkt
* פרופיל, באתר Fussballdaten.de (בגרמנית)
* פרופיל, באתר Soccerway
* פרופיל, באתר WorldFootball.net
* פרופיל, באתר FootballDatabase.eu
**סאשה מיכאילובנה אנטונובה** (ברוסית: **Саша Михайловна Антонова**; נולד ב-5 בפברואר 1979), המוכרת יותר בשם הבמה שלה **סאשה גרדייבה**, היא זמרת אמריקאית ילידת רוסיה, כותבת שירים, מפיקה ואמנות הבמה. המוזיקה שלה היא שילוב של דאנס-פופ עם השפעות של אלקטרוניקה. היא החלה את הקריירה המקצועית שלה בגיל 16, וזכתה להכרה בסצנת המוזיקה האירופית, ב-*MTV* ובתעשיית המוזיקה הרוסית. סאשה עשתה מעבר לזירת המוזיקה האמריקאית, ומשכה תשומת לב בעיתונות כשהשתתפה בטקס פרסי הגראמי השנתי ה-54.

גרדייבה פגשה את המפיק האמריקאי טריקי סטיוארט וזמן קצר לאחר מכן הוציאה את הסינגל הראשון שלה בארצות הברית "Wanted". הוא נכתב בשיתוף עם ג'סטין טרנטר מההרכב המוזיקלי Semi Precious Weapons והופק על ידי סטיוארט והמפיק הנוורגי אקסידנט. היא זכתה להכרה בסצנת הדאנס של מועדוני הלילה בארצות הברית וכונתה על ידי מגזין *Hot Spot* ו-*Gay Pride* כ"אחד האמנים המבטיחים ביותר בסצנת המוזיקה המרכזית בארצות הברית".

דיסקוגרפיה
----------

### אלבומי אולפן

* 2003: *Sasha*
* 2005: *Pozovi Lyubya*

### מיני-אלבומים

* 2016: *Tin Foil*

קישורים חיצוניים
----------------

ויקישיתוף מדיה וקבצים בנושא **סאשה גרדייבה** בוויקישיתוף
* 

* אתר האינטרנט הרשמי של סאשה גרדייבה (באנגלית)
* סאשה גרדייבה, ברשת החברתית פייסבוק

* סאשה גרדייבה, ברשת החברתית טוויטר

* סאשה גרדייבה, ברשת החברתית אינסטגרם

* סאשה גרדייבה, באתר אייטונס (באנגלית)

* סאשה גרדייבה, באתר MusicBrainz (באנגלית)

* סאשה גרדייבה, באתר בילבורד (באנגלית)

הערות שוליים
------------

1. ↑  Loading... sashagradiva.com
2. ↑  *SASHA GRADIVA - WANTED (HQ) [+ LYRICS]*, נבדק ב-2022-10-01

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz: 5204c0d2-dfd0-4649-addd-c0f03b7876c8

 |
**ג'וניור צ'וקוואמקה אוגדי-אוזווקו** (באנגלית: **Junior Chukwuemeka Ogedi-Uzokwe**; נולד ב-3 במרץ 1994) הוא כדורגלן אנגלי המשחק בעמדת החלוץ בבוהמיאן.

קריירה
------

אוגדי-אוזווקו התחיל את הקריירה שלו בקבוצות הנורע של לייטון אוריינט, אילפורד ומילוול. בגיל 18, חתם בקבוצת הכדורגל אנפילד. בהמשך שיחק בעוד קבוצות בליגות הנמוכות באנגליה, כגון: הוקנל טאון, קרלטון טאון, גדלינג מינרס ולפארה, האייס אנד ידינג יונייטד, ברקינגסייד וליוויס.

ב-26 בינואר 2016 אוגד-אוזווקו חתם בטורק אוקאי לימסול מליגת העל של צפון קפריסין. יום לאחר מכן, ערך את הופעת הבכורה שלו בקבוצה בניצחון 0-3 נגד ג'נצ'יק גוטש במסגרת הסיבוב הראשון של הגביע הצפון הקפריסאי. ב-31 בינואר, אוגדי-אוזווקו כבש את שערו הראשון עבור המועדון בניצחון 7–0 במסגרת משחק הגומלין.

ביולי 2017, אוגדי-אוזווקו חזר לאנגליה וחתם במלמדון אנד טיפטרי.

ב-3 בינואר 2018, אוגדי-אוזווקו חתם בקולצ'סטר יונייטד מהליגה האנגלית השנייה לשנה וחצי. ב-20 בינואר 2018 ערך את הופעת הבכורה שלו בתיקו 1-1 נגד גרימסבי טאון. ביולי 2018 הושאל לברומליי, וב-7 בפברואר 2019 חתם בדרי סיטי מליגת העל האירית. בסיום העונה חזר לקולצ'סטר.

ב-4 בפברואר 2020 חתם בהפועל חדרה מליגת העל.

בינואר 2022 חתם בבוהמיאן מליגת העל האירית.

קישורים חיצוניים
----------------

* פרופיל, באתר Transfermarkt
* פרופיל, באתר Soccerway

הערות שוליים
------------

1. ↑  יגאל גולדשטיין, ‏חיזוק להתקפה: ג'וניור אוזקווה חתם בחדרה, באתר ערוץ הספורט, ‏1 בפברואר 2020

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"ג'וניור אוגדי-אוזווקו"**.
**קבוצת הארמיות רופרכט** (או **קבוצת הארמיות A**), הייתה קבוצת ארמיות גרמנית שפעלה במלחמת העולם הראשונה בחזית המערבית.

היסטוריה
--------

ב-1 ביולי 1916 הותקפה הארמייה השנייה על ידי הכוחות הבריטים במסגרת הקרב על הסום. ב-19 ביולי במהלך הקרב, עקב ריבוי הכוחות בגזרה, שהייתה בפיקוד הארמייה, הוחלט לפצל את הכוחות ולתת את הפיקוד בגזרה הצפונית לארמייה הראשונה שהוקמה מחדש בפיקוד פריץ פון בלוב, שהיה מפקד הארמייה השנייה, ואילו הארמייה השנייה הועמדה תחת פיקוד גנרל מקס פון גלוויץ, שמונה בנוסף לכך למפקד "קבוצת הארמיות גלוויץ" - שהוטל עליה לתאם בין הארמיות הראשונה והשנייה.

ב-28 באוגוסט 1916 הועברו תחת פיקוד קבוצת הארמיות גם הארמייה השישית והארמייה השביעית, והפיקוד ניתן לרופרכט, נסיך הכתר של בוואריה, ובעקבות כך שונה שם קבוצת הארמיות ל"קבוצת הארמיות רופרכט". באביב 1917 לחמה קבוצת הארמיות בקרב אראס, קרב מסין וקרב פשנדל, ובאביב 1918 לחמה במתקפת האביב, ולאחר מכן ניסתה לבלום את מתקפת מאה הימים של מדינות ההסכמה.

ב-11 בנובמבר 1918 נכנעה הקיסרות הגרמנית למעצמות ההסכמה, ובעקבות כך פורקה קבוצת הארמיות.

מפקדים
------

* מקס פון גלוויץ (19 ביולי 1916 - 28 באוגוסט 1916)
* רופרכט, נסיך הכתר של בוואריה (28 באוגוסט 1916 - 11 בנובמבר 1918)

סדר הכוחות
----------

תחת קבוצת הארמיות פעלו היחידות הבאות:

* הארמייה הראשונה (יולי 1916-אפריל 1917)
* הארמייה השנייה (יולי 1916-נובמבר 1918)
* הארמייה השישית (אוגוסט 1916-נובמבר 1918)
* הארמייה השביעית (אוגוסט 1916-אפריל 1917)
* הארמייה הרביעית (מרץ 1917-נובמבר 1918)
* הארמייה ה-17 (פברואר 1918-נובמבר 1918)

ראו גם
------

* החזית המערבית במלחמת העולם הראשונה

קישורים חיצוניים
----------------

ויקישיתוף מדיה וקבצים בנושא **קבוצת הארמיות רופרכט** בוויקישיתוף
* *Die höchsten Kommandostellen des Heeres.* אתר בגרמנית על צבא גרמניה במלחמת העולם הראשונה
**קבוצת הארמיות ה-21** הייתה אחת מקבוצות הארמיות החשובות ביותר של בעלות הברית בחזית המערבית במלחמת העולם השנייה. קבוצת הארמיות הורכבה בעיקר מיחידות בריטיות וקנדיות. היא הוקמה בלונדון ביולי 1943, והייתה כפופה למפקדה העליונה של חיל המשלוח של בעלות הברית, אשר בראשה עמד גנרל דווייט אייזנהאואר. קבוצת הארמיות ה-21 השתתפה בפלישה לנורמנדי ביוני 1944, ולאחר מכן פעלה במערב צרפת, לוקסמבורג, בלגיה, הולנד וגרמניה עד תום המלחמה באירופה. עם סיום המלחמה שמה שונה לארמייה הבריטית של הריין (British Army of the Rhine).

היסטוריה
--------

בתחילתה של הפלישה לנורמנדי (מבצע אוברלורד), פיקדה קבוצת הארמיות ה-21 תחת ברנרד מונטגומרי על כלל כוחות הקרקע של בעלות הברית. לאחר שקבוצת הארמיות ה-12 האמריקאית הוקמה ביולי 1944, מעט אחרי הפלישה, הורכבה קבוצת הארמיות ה-21 רק מהארמייה הבריטית השנייה ומהארמייה הקנדית הראשונה, שנשארו מרכיביה העיקרים עד לסיום המלחמה.

לאחר הצלחת מבצע דרגון באוגוסט 1944 - נחיתת קבוצת הארמיות ה-6 בדרומה של צרפת - היוותה קבוצת הארמיות ה-21 את אגף שמאל של מערך בעלות הברית במערב. היא הייתה אחראית לאבטחת הנמלים שבהם הייתה תלויה האספקה של בעלות הברית, ולהשמדתם של אתרי השיגור של טילי ה-V-1 וה-V-2 לאורך חופי מערב צרפת ובלגיה. בספטמבר 1944 השתתפה קבוצת הארמיות ה-21 במבצע מרקט גארדן הכושל, ולאחר מכן בקרב הבליטה בדצמבר 1944, אז צוותו לה שתי ארמיות אמריקאיות (התשיעית והראשונה). ב-1945 השתתפה בחציית הריין ובכיתור חבל הרוהר.

|  |  |
| --- | --- |
| בקרת זהויות עריכת הנתון בוויקינתונים | 
* VIAF: 2665157162097478980007
* WorldCat (עם VIAF): 2665157162097478980007

 |
**ארז גביש** (נולד ב-1970) הוא מעצב גרפי רב תחומי, מאייר ואנימטור ישראלי, ומשנת 2016 מכהן כראש המחלקה לתואר ראשון בתקשורת חזותית בבצלאל.

ביוגרפיה
--------

ארז גביש נולד ב-1970 וגדל בגבעתיים. 

סיים תואר ראשון במחלקה לתקשורת חזותית בבצלאל, בשנת 1997. לקראת סיום לימודיו, ייסד את 'פרימוס', סטודיו לעיצוב ומיתוג לערוצי טלוויזיה, תוכניות, סרטי אנימציה, ופוסט-פרודקשן. בפעילותו בסטודיו, גביש עיצב את הלוגו, גופנים, אריזות גרפיות, פתיחים ומעברונים לעשרות ערוצים וסדרות מובילות בטלוויזיה הישראלית (הבורגנים, אולפן שישי, חדשות הספורט, המירוץ למיליון ועוד).

בשנת 2010 ייסד את "Candy Bear" חברה לפיתוח והפקת סדרות אנימציה. החברה עסקה ביזמות והפקת סדרות אנימציה בינלאומיות לילדים, ביניהן את הסדרה זאק וקוואק – סדרת אנימציה לילדים המשודרת בערוץ ניקלודיאון ובערוצים נוספים בכמאה ושמונים מדינות ברחבי העולם. על עיצוב הסדרה גביש היה מועמד לפרס אנני מטעם איגוד האנימציה של הוליווד.

בשנת 2019 השתתף גביש בעיצוב והניהול האמנותי של העונה השנייה של העברים – סדרת סרטי תעודה ביוגרפיים אודות אנשי רוח בתרבות העברית. באותה שנה הוא עיצב אמנותית את שיעור מולדת, סדרת תעודה על הסכסוך הישראלי-פלסטיני. גביש היה מועמד בפרויקט זה בקטגוריית אפקטים מיוחדים ווידאו ארט בפרסי האקדמיה לטלוויזיה לשנת 2019.

גביש מתגורר בתל אביב ונשוי לשפית מירב גביש.

יצירה
-----

ביצירותיו גביש משלב מדיום מגוון כמו איור, עיצוב גרפי, טיפוגרפיה, אנימציה, קוד, וידאו, אפקטים מיוחדים וסאונד.

תערוכת יחיד של גביש בשם "תרבות אגודה" (תרגום מילולי של שם להקת הפופ משנות ה-80 "Culture Club") הוצגה לראשונה בנובמבר 2018 במסגרת שבוע האיור בתל אביב בגלריה P8, ובמתכונת מורחבת בבית הנסן בירושלים, באפריל 2019. בתערוכה הוצגו איורים, תנועה ועבודת סאונד אותן ביצע גביש בטכניקה ייחודית המשלבת הדפס, עיצוב גרפי והקרנה. תהליך העבודה כלל, בשלב הראשון, ציור של הדימויים בקנבס מודפס והנפשה בווידאו בקובץ דיגיטלי, ובשלב השני הפרדה של השכבה המודפסת על קנבס מהשכבה המונפשת. חיבור כל המרכיבים - התאמת השכבות המונפשות והצבת המקרנים לדימויים התלויים - נעשה בחלל בזמן ההצבה. בתערוכה משלב גביש בין מציאות ודמיון בהשראת גיבורי התרבות של נעוריו, כמו קראפטוורק וגארי ניומן, דמויות מיתולוגיות ושירה בתרגום אלקטרוני, במעין "חלל תפילה".

פרסים
-----

* 1996 פרס יוסי שטרן לאיור
* 1999 BDA (Broadcast Designers Association) World Class Award
* 2014 International Animated Film Society, ASIFA Hollywood
* 2016 פרס אסיף, סרטון האנימציה הטוב ביותר לילדים, על ׳זאק וקוואק - מרוץ הפופ-אפ׳
* 2018 פרס מגנוליה, פסטיבל הטלוויזיה והקולנוע בשנגחאי, לסדרה זאק וקוואק

קישורים חיצוניים
----------------

* מגזין אאא: השאלון עם ארז גביש, באתר המגזין, 12 ביוני 2016
* טל סלומון ורדי, ארז גביש מעצב שירה בתנועה, באתר מגזין uncoated, ינואר 2019
* יובל סער, הזר והמוכר, האני והאחר. ארז גביש, באתר פורטפוליו, 1 בינואר 2014
* פודקסט מקשקש, פרק 53, ארז גביש, עיצוב בתנועה, באתר "מקשקש", דצמבר 2020

הערות שוליים
------------

1. ↑  מיכל שדה, ״היד שמנענעת את המרקע: מדוע כולם פונים לחברת פרימוס כשהם מעוניינים במיתוג טלוויזיוני״, **מגזין The Marker, גיליון מספר 16, מאי 2002.**
2. ↑  48th Annual Annie Awards, annieawards.org (באנגלית)
3. ↑  האקדמיה הישראלית לקולנוע וטלוויזיה, תחרות פרסי הטלוויזיה 2019, באתר האקדמיה הישראלית לקולנוע וטלוויזיה, ‏2019
**סארמאה** (באסטונית: **Saaremaa**, בגרמנית ובשוודית: **Ösel**, בדנית: **Øsel**) הוא האי הגדול ביותר באסטוניה. שטחו 2,672 קמ"ר והוא נמצא בים הבלטי, בכניסה ל**מפרץ ריגה** ומדרום לאי היומאה. סארמאה הוא האי המרכזי במחוז סארה וחיים בו כ־31,000 תושבים.

היסטוריה
--------

לפי ממצאים ארכאולוגיים, סארמאה היה מיושב לפחות מהאלף השלישי לפנה"ס. בסאגות סקנדינביות עתיקות, סארמאה מוזכר תחת השם "אֵיְסִיסְלָה", שפירושו כמו באסטונית: "אי המחוז". זהו מקור השם הגרמני והשוודי של האי: אֶסֵל (Ösel), או בלטינית אוֹסִילִיה (Osilia). בסאגות מדובר על מקרי טבח רבים בין הויקינגים לבין תושבי האיים. סארמאה היה המחוז העשיר ביותר באסטוניה העתיקה וארץ מוצאם של הרבה שודדי-ים אסטונים, לפעמים ידועים בשם "הוויקינגים המזרחיים". בכתבי-יד מלטביה מסופר על התארגנות של שש־עשרה ספינות ו-500 אנשי סארמאה שבזזו ערי־חוף בדרום שוודיה, אזור שבעבר היה שייך לדנמרק.

בשנת 1227 סארמאה נכבשה בידי המסדר הליבוני, אבל הפכה למוקד מרד אסטוני. כשהמסדר הובס בידי הצבא הליטאי בשנת 1236, תושבי האי סארמאה מרדו.

בשנת 1560 נמכר האי לדנמרק, אך כעבור 85 שנה השליטה באי ניתנה לשוודיה.

בשנת 1721 עברה השליטה בסארמאה לאימפריה הרוסית ביחד עם שאר אסטוניה השוודית, בהתאם להסכם ניסטאד. האי המשיך להיות תחת שליטה רוסית עד שנכבש על ידי גרמניה באוקטובר 1917. לאחר מלחמת העולם הראשונה קיבלה אסטוניה עצמאות והאי סארמאה היה לחלק מאסטוניה. ב-1940 סופחה אסטוניה ביחד עם האי סארמאה לברית המועצות כרפובליקה סובייטית. האי נכבש באופן זמני בידי גרמניה במלחמת העולם השנייה.

כאשר קיבלה אסטוניה עצמאות ב-20 באוגוסט 1991, צורף סארמאה לרפובליקה כמחוז סארה.

טחנת קמח בסארמאה

גאוגרפיה
--------

שטח האי 2,672 קמ"ר. האי שטוח למדי, וחופיו סלעיים ברובם. ביולי ובאוגוסט הטמפרטורה עומדת על 15-25 °C ובפברואר 4- °C, מה שהופך אותו לחודש הקר בסארמאה.
מכתש קאלי הוא מקבץ של תשעה מכתשים קטנים במרכז האי. הוא נוצר בפגיעת **מטאוריט** לפני כמה אלפי שנים. קוטרו של המכתש העיקרי 110 מטרים ובאמצעו קיימת בריכה טבעית.

חי וצומח
--------

בזכות האקלים הימי המתון שבו, הטבע באי עשיר מאוד – 80% ממיני הצמחים המצויים באסטוניה מיוצגים גם בו, ו־120 מינים מתוכם נחשבים מוגנים. יש בו גם 35 מינים של סחלביים. 40% משטח האי מיוערים.

המים הטריטוריאליים של סארמאה הם ביתם של בעלי חיים ימיים מגוונים. כלבי ים נפוצים בחופי האי ומקיימים בהם שלוש מושבות קבועות.

האי שוכן בנתיב הנדידה המזרח־אטלנטי המחבר בין האזור הארקטי לצפון יבשת אירופה. הודות לכך מבקרות באי מאות אלפי ציפורים נודדות בעונות האביב והסתיו. מיני עופות מים שונים, כמו ברבור מצוי, ברבור שר, אדרית, ברנטה לבנת-לחי וטדורנה ירוקת-ראש, קיבלו מעמד מוגן באי.

בקרב מיני חיות היבשה מציג האי מגוון נחות לעומת אסטוניה היבשתית. הדוב החום והשונר נראים בו במקרים נדירים.

קישורים חיצוניים
----------------

ויקישיתוף מדיה וקבצים בנושא **סארמאה** בוויקישיתוף
* האי סארמאה ומחוז סארה - הפורטל (באנגלית)
* סארמאה, באתר אנציקלופדיה בריטניקה (באנגלית)

הערות שוליים
------------

1. ↑  Saaremaa: Nature (ארכיון)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007546298705171
* BnF: cb15323854n (data)
* GND: 4043261-0
* LCCN: sh89002574
* NKC: ge1123517
* SELIBR: 160987
* VIAF: 237697409
* WorldCat (עם VIAF): 237697409

 |
**ג'ונתן אלכסנדר אגודלו ולסקס** (בספרדית: **Jonathan Alexander Agudelo Velásquez**) הוא כדורגלן קולומביאני, המשחק בעמדת החלוץ

קריירה
------

### מיונאריוס

החל את הקריירה המקצוענית שלו במיונאריוס ב-2013, אליה הגיע מהקבוצה החובבנית, לונדו ביו.
את הבכורה ערך ב-15 באוגוסט 2013 במשחק הגביע מול ג'וניור ברנקייה, כשמיונאריוס ניצחה 0–2 והמאמן הרנן טורס נתן לו את ההזדמנות להיכנס בדקה ה-64 במקומו של ג'וני רמירס. כעבור יומיים רשם את הבכורה שלו בליגה במשחק מול אונסה קלדס, כאשר נכנס בדקה ה-71 במקומו של מאייר קנדלו. ב-7 בדצמבר 2013, בשלב הפלייאוף של טורניר הפינליססיון, כבש אגודלו את שער הבכורה שלו בבוגרים כשמיונאריוס ניצחה את קלדס 1-3. ב-28 באוגוסט 2014 כבש את שער הבכורה שלו במפעלים הבינלאומיים במשחק מול אוניברסידד ססאר ואייחו מפרו במסגרת הקופה סודאמריקנה. עונתו הטובה ביותר בקבוצה הייתה ב-2015, שבה כבש 10 שערים ב-35 משחקים בכל המסגרות והפך לאחד השחקנים הטובים בקבוצה.

### סנטה פה וחגוארס

לאחר שלא הצליח לשמור על מקומו בהרכב ב-2016 ושיחק רק 8 משחקים, החליט ביולי של אותה שנה לחצות את הכביש ליריבה העירונית, אינדפנדיינטה סנטה פה, עימה חתם לשלוש שנים, אך גם שם מיעט לשחק, ושותף רק ב-6 משחקים ולא כבש. הוא כן היה שותף לזכיית הקבוצה באליפות הליגה.
בתחילת 2017 הושאל לקבוצה הקטנה, חגוארס קורדובה, אך גם שם לא הצליח להביא את יכולתו לידי ביטוח, שיחק 7 משחקים ולא כבש. היה נדמה כאילו הביטחון אבד לו ובצעד לא פשוט החליט לרדת לליגה השנייה ולהצטרף לקוקוטה דפורטיבו.

### קוקוטה דפורטיבו

בקוקוטה אגודלו החזיר לעצמו את הביטחון, קיבל את הגיבוי מהמאמן והפך לחלוץ המוביל של הקבוצה. בחצי הראשון של העונה כבש 5 שערים ב-10 משחקים, אבל בכל עונת 2018 היה הכובש המצטיין של הקבוצה וכבש 17 שערים ב-32 משחקים, שעזרו לקוקוטה להעפיל לליגה הבכירה. הוא המשיך ביכולתו הטובה גם בליגה הראשונה וכבש 14 שערים ב-36 הופעות כדי לסיים במקום השמיני בטבלה המשוקללת ולהישאר בליגה הראשונה.

### חימנסיה לה פלאטה

היכולת הטובה של בקוקוטה לא נעלמה מעיניו של דייגו מראדונה, שאימן באותו הזמן את חימנסיה לה פלאטה וביקש להשאיל את אגודלו. אגודלו שיחק 3 משחקים וכבש גול אחד, לפני שנפצע ובעצם סיים את העונה, בעיקר כי מגפת הקורונה עצרה את הליגה.

### הפועל באר שבע

אגודלו היה אמור לחזור מההשאלה חזרה לקוקוטה, אך מאחר שזו הייתה חייבת לו משכורות ומצבה הכלכלי לא איפשר זאת, הגיע עימם להסכם על סיום חוזהו, מה שהפך אותו לשחקן חופשי. מי שהחתימה אותו על חוזה לשנתיים הייתה הפועל באר שבע. את משחק הבכורה קיים במסגרת מוקדמות הליגה האירופאית מול לאצ'י ב-17 בספטמבר 2020 וכבש את שער השוויון בדקה ה-90, במשחק אותו ניצחה לבסוף באר שבע 1–2. למרות זאת, העונה בישראל הייתה אכזבה עבורו, כאשר שיחק רק 23 משחקי ליגה, רובם כמחליף ולא הצליח לכבוש ולו שער אחד. בתום העונה שוחרר וחתם באגילס דוראדס.

תארים
-----

אינדפנדיינטה סנטה פה
* ליגת העל הקולומביאנית (1): 2016 - קלאוסורה
* גביע סורוגה בנק (1): 2016

קוקוטה דפורטיבו
* ליגת המשנה הקולומביאנית (1): (אלופת הליגה השנייה 2018)

קישורים חיצוניים
----------------

* פרופיל, באתר Transfermarkt
* פרופיל, באתר Soccerway

הערות שוליים
------------

1. ↑  mynet 14.8.20 אהבה קולומביאנית: ג'ונתן אגודלו מגיע לקרוע רשתות בבאר שבע
**ארז פרן** (נולד בשנת 1985), הוא אלוף ישראל ושיאן ישראל בשחייה, בעל 3 מדליות כסף מהמכביות.

ביוגרפיה
--------

פרן שחה בקבוצת הפועל ירושלים.

בתחרויות השחייה של הגימנסיאדה שנערכו בקאן, צרפת במאי 2002 זכה פרן במדליית זהב במשחה ל-200 מטר פרפר בשיא ישראלי חדש לגילאי 17 של 2:04.53 דקות.

באליפות ישראל בשחייה שנערכה באוגוסט 2002 זכה פרן במדליית כסף, במשחה ל-200 מטר פרפר בתוצאה של 2:04.78 דקות, אחרי חברו לאגודה מיקי חליקה (2:04.04 דקות) ולפני רון פוגל מהפועל מועצה אזורית גוש זבולון (2:05.13 דקות).

באליפות הפועל שנערכה בווינגייט באפריל 2003 קבע פרן במשחה ל-200 מטר פרפר שיא ישראלי חדש לגילאי 18 בתוצאה של 2:03.02 דקות, התוצאה השלישית בטיבה לשחיין ישראלי בכל הזמנים. באליפות העולם לבתי ספר תיכוניים שנערכה באותה שנה הוא זכה במדליית זהב במשחה ל-200 מטר פרפר.

### אלוף ישראל

באליפות ישראל בשחייה שנערכה בשנת 2004 זכה פרן במדליית זהב במשחה ל-200 מטר פרפר בתוצאה של 2:02.25 דקות, לפני מיקי חליקה (2:02.39 דקות) ונדב כוכבי ממכבי קריית אונו (2:02.40 דקות).

### שיאן ישראל

בתחרות שנערכה בזאגרב, קרואטיה ביוני 2005 זכה פרן במדליית כסף במשחה ל-200 מטר פרפר בשיא ישראל חדש של 2:00.64 דקות, שיפור לשיאו בן ה-5 שנים של יואב מאירי (2:00.83 דקות). חודש לאחר מכן, בתחרויות השחייה של המכביה ה-17 הוא זכה בשתי מדליות כסף, במשחה ל-100 מטר פרפר בצוותא עם נדב כוכבי בתוצאה של 55.96 שניות, אחרי דניאל מדווד מארצות הברית שקבע שיא מכביה חדש של 54.51 שניות ובמשחה ל-200 מטר פרפר בתוצאה של 2:01.31 דקות, אחרי דניאל מדווד שקבע שיא מכביה חדש של 1:58.15 דקות ולפני מקס ג'ייבן מארצות הברית (2:03.18 דקות). שבועיים לאחר מכן, באליפות העולם שנערכה במונטריאול, קנדה הוא סיים במקום 20 במשחה ל-200 מטר פרפר בשיא ישראלי חדש של 2:00.33 דקות, במקום 34 במשחה ל-100 מטר פרפר בשיא אישי חדש של 55.36 שניות ובמקום 45 במשחה ל-50 מטר פרפר בשיא אישי חדש שנוסף של 25.47 שניות. נוסף לכך, הוא סיים במקום 13 במשחה שליחים 4x100 מטר מעורב ביחד עם יואב גת, תום בארי ושי לבנת בתוצאה של 3:48.20 דקות. הוא קבע ב"זינוק שליחים" במשחה ל-100 מטה פרפר תוצאה של 55.09 שניות. 

באליפות ישראל בשחייה שנערכה בשנת 2005 זכה פרן בשתי מדליות זהב, במשחה ל-100 מטר פרפר בתוצאה של 55.55 שניות ובמשחה ל-200 מטר פרפר בתוצאה של 2:00.39 דקות.

באליפות ישראל בשחייה שנערכה בשנת 2007 סיים פרן במקום רביעי במשחה ל-200 מטר פרפר בתוצאה של 2:04.14 דקות.

באליפות ישראל בשחייה שנערכה בשנת 2008 סיים פרן במקום רביעי במשחה ל-200 מטר פרפר בתוצאה של 2:03.51 דקות ובמקום חמישי במשחה ל-100 מטר פרפר בתוצאה של 55.86 שניות.

באליפות ישראל בשחייה שנערכה בשנת 2009 זכה פרן במדליית כסף במשחה ל-200 מטר פרפר בתוצאה של 2:03.33 דקות, אחרי גל נבו (1:58.32 דקות) ולפני גלעד ברונפמן (2:04.81 דקות). נוסף לכך, הוא סיים במקום רביעי במשחה ל-100 מטר פרפר בשיא אישי חדש של 55.10 שניות.

קישורים חיצוניים
----------------

* ארז פרן באתר *swimrankings* (באנגלית)

הערות שוליים
------------

1. ↑  Smocks Wins 200-Meter Butterfly In International Games, University of North Carolina, July 12, 2005 (באנגלית)
**קבוצת הארמיות מקנזן** (בגרמנית: **Heeresgruppe Mackensen**) אשר פעלה נגד רומניה בין ה-28 באוגוסט 1916 וה-7 במאי 1918 במהלך מלחמת העולם הראשונה, בפיקודו של פילדמרשל אוגוסט פון מקנזן, הייתה קבוצת ארמיות של צבא הקיסרות הגרמנית.

היסטוריה
--------

קבוצת ארמיות זאת הוקמה באוגוסט 1916 כדי לתקוף את רומניה מדרום. בספטמבר, לאחר הצלחה ראשונית משמעותית, הפלישה הראשונה הופסקה באופן זמני על ידי הרומנים והרוסים, אך באוקטובר 1916 נכבשה קונסטנצה וב-6 בדצמבר נכבשה גם בוקרשט. הרומנים נהדפו לעבר יאשי, והחזיקו את הקו לאורך 1917 ובתחילת 1918 עד לחתימת חוזה בוקרשט (1918) ב-7 במאי 1918. 

קבוצת הארמיות פורקה ב-1 ביולי 1918, ומקנזן מונה לראש **הפיקוד העליון של צבא הכיבוש ברומניה** (**Oberkommando des Bezatzungsheeres**).

סדר כוחות
---------

* הארמייה הבולגרית השלישית (סטפן טושב, ולאחריו סטפן נרזוב וגאורגי טודורוב).
* צבא הדנובה הגרמני (רוברט קוש).
* הקורפוס העות'מאני השישי (מוסטפא חילמי פאשה) (אוקטובר 1916 - פברואר 1918).
* הארמייה הגרמנית התשיעית (אריך פון פאלקנהיין, ולאחריו יוהנס פון אבן) (דצמבר 1916 - מאי 1918).
*Melierax metabates*
**נץ אפור כהה** או **נץ קולני אפור** (שם מדעי: *Melierax metabates*) הוא עוף דורס קטן אפריקני מהסוג נץ אפור וכשמו הוא בעל נוצות אפורות.

הנץ האפור הוא סוג דמוי נץ בעל 3 מינים ומין זה הוא הקטן ביותר בו. הוא בעל נוצות אפורות ומקור ורוד עם קצה צהוב, עיניים גדולות ושחורות ולהם "גבות" שחורות וזנב ארוך ושחור. הבטן לבנה ומפוספסת במעט שחור והשת לבן. הכנפיים רחבות וקצוותיהם שחורות. הרגליים יותר ארוכות מלשאר הדורסים מה שמאפשר לו ללכת על הקרקע. אורכו הממוצע 38–51 ס"מ, מוטת הכנפיים 86–105 ס"מ ומשקלם 512–852 גרם בנקבות ו-478-700 גרם בזכרים. מלבד המשקל אין הבדל גדול בין הזכרים לנקבות.

כמו קרוביו הוא מותאם לחיים תת-מדבריים וכן לערבות והוא חי באפריקה שמדרום לסהרה, אם כי אוכלוסייה מסוימת נצפתה במרוקו וחלק אף בסעודיה ותימן. הוא שוכן על ענפים או עמודי חשמל ומהם משקיף בחיפוש מזון או שהוא הולך על הקרקע עד שהוא מוצא טרף. הוא ניזון מחסרי חוליות יבשתיים כמו חרקים, זוחלים, יונקים קטנים עד גודל של ארנבת וציפורים קטנות. הם חיים ביחידות מעט בעונת הרבייה.

נצים אלה פולטים קריאות רמות כדי למשוך את הנקבות בעונת הרבייה ומכאן שמן האנגלי "chanting goshawk"- "נץ מזמר". הנץ מצוי ברוב חלקי אפריקה והוא איננו בסכנת הכחדה.

נץ זה נצפה פעם אחת בשנת 2014 בישראל אך בדרך כלל ישראל לא נמצאת באזורי תפוצתו.

קישורים חיצוניים
----------------

ויקישיתוף מדיה וקבצים בנושא **נץ אפור כהה** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* ADW
* ARKive
* ITIS
* NCBI
* GBIF
 |

הערות שוליים
------------

1. ↑  נץ אפור כהה באתר הרשימה האדומה של IUCN
**אמלאיב**  (באנגלית: **Amlaíb, King of Scotland**, בגאלית סקוטית: **אמלאיב מק אילדולב** - **Amlaíb mac Ilduilb** באיות עתיק, **Amhlaigh** באיות מודרני, כלומר "אמלאיב בנו של אינדולף"; שנת לידתו לא ידועה. נפטר בשנת 977) היה מלך סקוטלנד משנת 973 לערך ועד מותו.

קורות חיים
----------

אמלאיב היה בנו של אינדלף, מלך סקוטלנד (אידיאלב מק קאוסאנטין), ואחיו של קולן (קולן מק אילדולב). ככל הנראה שמו הוא גרסה קדומה של השם "אולאף".

לא ידוע הרבה על מלכותו, והיא מוזכרת ב"דברי ימי טיגרנאך" וב"כרוניקון סקוטורום") בהם מצוין כי אמלאיב מלך סקוטלנד נפטר בשנת 977 וככל נהראה נהרג על ידי קנת השני (קינאד מק מל קולים). ב"דברי ימי אלסטר" מצוין "קינאד מק דומנייל" כרוצחו של אמלאיב - אולם ייתכן ומדובר בקנת השני, מאחר שסביו נקרא דומנייל.

שמו אינו מוזכר בתיאורי המלכים שהגיעו בשנת 973 להישבע אמונים למלך אנגליה, אדגר בצ'סטר, ולכן, ככל הנראה מלכותו החלה לאחר תאריך זה, או בעת מסעו של קנת השני לצ'סטר.

קישורים חיצוניים
----------------

ויקישיתוף מדיה וקבצים בנושא **אמלאיב, מלך סקוטלנד** בוויקישיתוף
* דברי ימי אלסטר

| מלכי סקוטלנדהמלכים הפיקטים → **בית אלפין** ← בית דאנקלדקנת הראשון (834–858) |
| --- |
| דונלד הראשון | קונסטנטין הראשון | אייד' | גיריק | דונלד השני | קונסטנטין השני | מלקולם הראשון | אינדלף |
| 858–862 | 862–877 | 877–878 | 878–889 | 889–900 | 900–934 | 934–954 | 954–962 |
| דאב | קולן | קנת השני | אמלאיב | קנת השני | קונסטנטין השלישי | קנת השלישי | מלקולם השני |
| 962–967 | 967–971 | 971–973 | 973–977 | 977–995 | 995–997 | 997–1005 | 1005–1034 |
**ריבה אושידה סמירה** (נולדה ב-1959) היא מעצבת אופנה ישראלית.

ביוגרפיה
--------

סמירה פתחה ב-1992 סלון לשמלות כלה וערב, הסלון נודע בעיצוב הייחודי שלו של שמלות בסגנון וינטג' והשם "אושידה" נהיה למותג בתעשיית האופנה הישראלית.

ב-1998 מילי אביטל לבשה שמלה שעיצבה בטקס פרסי אופיר.

ב-2001 לבשה יעל בר זוהר ביגוד בעיצובה שהנחתה את טקס פרסי האופנה הישראלי הישראלי.

בטקס פרס מסך הזהב 2003 נינט טייב לבשה שמלה בעיצובה, ב-2005 היא הלבישה לטקס את שירז טל, מירי בוהדנה, אגם רודברג וקרין מגריזו.

היא עיצבה את השמלה לשירי מימון עבור אירוויזיון 2005.

היא הייתה אחראית לעיצוב התלבושות של המופע One של ריטה.

היא עיצבה את שמלות הכלה לידועניות כמו מיכל ינאי ויעל בר זוהר.

ב-2009 הפסיקה לעבוד בסטודיו שלה לאחר שעבר בעלות והמעצבת לוסי דוד עיצבה עבור "אושידה" על אף שנושא את שמה.

היא יצרה ביחד עם המעצבת ברכה בר און את המותג "Bar.On".

חיים אישיים
-----------

סמירה נישאה להרצל אושידה ונולדו להם שני ילדים.

קישורים חיצוניים
----------------

| מיזמי קרן ויקימדיה |
| --- |
| ויקיציטוט ציטוטים בוויקיציטוט: **ריבה אושידה סמירה** |

* איתי יעקב, אושידה: "הייתי הכי גבוה וירדתי הכי למטה", באתר Xnet‏, 29 ביולי 2011

הערות שוליים
------------

1. ↑  אביבית חזקיה, במודה – המוזה והפוזה, באתר מקור ראשון – nrg, ‏26 ביוני 2001
2. ↑  איתי א. גורביץ', האופנה, באתר ynet, 14 בדצמבר 2005
3. ↑  גלי וולוצקי, בלעדי ל"כלכליסט": לוסי דויד היא מעצבת הבית החדשה של אושידה, באתר כלכליסט, 10 בנובמבר 2009
**Lithium** (מילולית: **ליתיום**) הוא שיר של להקת הגראנג' האמריקאית, נירוונה. השיר יצא כסינגל שלישי מתוך האלבום המצליח, Nevermind.
השיר הופיע גם באלבום ההופעה From the Muddy Banks of the Wishkah, באוסף הלהיטים של הלהקה (שנקרא כשם הלהקה), Nirvana, וגרסה אקוסטית שלו הופיעה באוסף With the Lights Out.

מילות השיר, שנכתבו על ידי סולן הלהקה קורט קוביין, עוסקות בתנודות במצבי רוח, ומרמזות על הפרעה דו-קוטבית, הן במילים והן בשם השיר (ליתיום קרבונייט משמש כתרופה להפרעה דו-קוטבית).

במהלך הבתים קוביין שר ומנגן באופן רגוע ושקט, ואילו בפזמון ובגשר המנגינה מתחלפת למנגינה כבדה ורועשת, מנגינה שמאפיינת מאוד את סגנון הגראנג' של נירוונה. השיר זכה למעמד הכסף בבריטניה.

טקס פרסי המוזיקה, 1992
----------------------

ערוץ המוזיקה MTV ביקש מהלהקה לנגן את השיר Smells Like Teen Spirit בטקס פרסי המוזיקה של שנת 1992, אולם הלהקה רצתה לנגן שיר חדש - Rape Me. בתור פשרה, אנשי MTV הסכימו שנירוונה ינגנו את לית'יום, שהיה הסינגל הנוכחי שלהם. כאקט מחאה, שר קוביין את התיבות הראשונות של Rape Me לפני שהלהקה קפצה ללית'יום. לקראת סוף ההופעה, זרק הבסיסט קריסט נובוסליץ' את הגיטרה שלו באוויר, לא הצליח לתפוס אותה - והתמוטט לאחר שהגיטרה נפלה על מצחו. נובוסליץ' כשל אל מחוץ לבמה, בעוד קוביין וגרוהל ממשיכים להופיע.

קישורים חיצוניים
----------------

* מידע על היצירה "Lithium" באתר מיוזיק בריינז
* מידע על הסינגל "Lithium" באתר מיוזיק בריינז
* מידע על היצירה "Lithium" באתר Discogs
* סרטון השיר "Lithium" באתר יוטיוב

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz release group: be95ba52-8a66-3769-82ad-b5024e993ad7
* MusicBrainz work: 8b01d145-f9d7-3988-ab29-df7e502b186d

 |
סימיט טורקי עם שומשום ליד סימיט עם זרעי פרג
**קובריג** (ברומנית: **Covrig**) או **סימיט** (בטורקית: **Simit**) הוא לחם פריך, דומה לבייגלה בצורתו, אך עובר הכנה שונה במקצת (הבצק של הבייגלה מורתח קצרות לפני האפייה - הבצק של הקובריג לא).

ברומניה קיימת תרבות שלמה סביב הקובריג לסוגיו השונים (**קוֹבְריג** ביחיד, **קובריג'י** ברבים). בכל רחוב מסחרי יש חנויות לממכר קובריגים הקרויות בשם "סימיג'ריה" (simigerie), שם הנגזר מה"סימיט" הטורקי או "קובריגריה" (covrigărie), שם הנגזר מה"קובריג" הבולגרי, הן בצורת שלובית (בייגלה) והן בצורת טבעת עבה, הן פשוטים, בתוספת זרעוני שומשום או פרג והן במילויים שונים, כגון זיתים, שוקולד ועוד. ליד כל חנות כזאת, המצוידת בחלון ממכר קטן ובשלט המציין את סוגי הקובריגים השונים ומחיריהם, מתעכבים קונים רבים וממשיכים בדרכם תוך אכילת הקובריג הטרי מתוך שקית הנייר, ולעיתים אף נושאים עמם מחרוזת של קובריגים בצורות ובגדלים שונים. עם זאת, מסורת הבייגל טוסט המקובל בישראל איננה מוכרת שם כלל.

הרומנים חוגגים ב-26 באפריל את יום הקובריג. ב-2014, ברומניה היו רשומות כארבעת אלפים סימיג'ריות, 480 מתוכן בבוקרשט. במטבח הטורקי מקובל להגיש סימיט בצירוף כוס תה, ריבת פירות או גבינה.

היסטוריה
--------

אין ודאות לגבי מקור הקובריגים, אך מרבית ההיסטוריונים מסכימים, שהם הומצאו על ידי נזירים גרמנים. על פי "היסטוריית המדע והטכנולוגיה" מאת Bryan Bunch ו-Alexander Hellemans הקובריג הומצא בשנת 610 על ידי נזיר איטלקי, כדי לתגמל בו ילדים שלמדו את התפילות וכונה Pretiola. ייתכן שאיור מהמאה ה-12, מאלזס, בשם Hortus deliciarum מציג לראשונה קובריג.

קישורים חיצוניים
----------------

ויקישיתוף מדיה וקבצים בנושא **קובריג** בוויקישיתוף
* Covrigul – semnificatii si traditii (ברומנית)
* Covrigul. O istorie împletită (VIDEO) (ברומנית)

הערות שוליים
------------

1. ↑  Am descoperit inca o zi aniversara (ברומנית)
2. ↑  Cel mai vândut produs al crizei: nu duce lipsă de clienţi şi aduce marje de profit de 25% (ברומנית)
3. ↑  Covrigul. O istorie împletită (VIDEO) (ברומנית)
**Live & Outta Sight** הוא אלבום הופעה של להקת DeWolff ההולנדית.

רקע
---

האלבום מורכב משירים מכמה הופעות ברחבי אירופה, רובן בהולנד, אך גם כמה שירי לייב מהופעות בגרמניה, צרפת, בריטניה וצ'כיה. מכיוון שזהו אלבום הופעה הביצועים שבו הם משופרים ושונים מבגרסאות אלבום האולפן שלהם, וכוללים הרבה יותר סולואים. מלבד שלושת חברי הלהקה שמנגנים על אורגן האמונד, גיטרה חשמלית ותופים, הם מלווים בנגני בס שונים בכל שיר. האלבום יצא בשנת 2015 בהולנד ובצרפת על ידי חברת התקליטים Electrosaurus Records. ניתן לשמוע את הקהל באלבום, אך זה לא סותר את איכויות ההקלטה שהשיגו - הכלים נשמעים חזקים וברורים אף על פי שההקלטה לא נעשתה באולפן. אורגן ההאמונד שאותו מנגן רובין פיסו הוא כלי דומיננטי יותר באלבום מבשאר האלבומים של הלהקה: בשיר Crumbling Heart (שיר הקאנטרי רוק היחיד באלבום), למשל, התפקיד הראשי הוא האורגן, וכך גם בשירים נוספים. מלבד זאת, האלבום מתאפיין בסולואי נגינה ארוכים מאוד, כמו השיר Ain't Nothing Wrong שמתחיל רק בגיטרה ושירה בשתי הדקות הראשונות שלו, וכל שבע הדקות האחרות שלו מתחלקות באופן שווה לסולו תופים (לוקה ואן דה פול), סולו גיטרה (פאבלו ואן דה פול) וסולו אורגן.

ביקורות
-------

האלבום התקבל באהדה בקרב מעריצי הלהקה, והיה להצלחה גדולה ויצא לו אלבום המשך בשנת 2019 שנקרא **Live & Outta Sight II** והיה אף להצלחה גדולה יותר.

רשימת רצועות
------------


| צד א' |
| --- |
| מס' | שם | משך |
| 1. | Evil Mothergrabber | 4:06 |
| 2. | Satillo No. 3 | 4:55 |
| 3. | Ain't Nothing Wrong | 9:49 |
| 4. | Crumbling Heart | 4:41 |
| 5. | Medicine | 6:58 |
| 6. | Rude with You | 4:19 |

| צד ב' |
| --- |
| מס' | שם | משך |
| 1. | Voodoo Mademoiselle | 6:10 |
| 2. | Dance of the Buffalo | 6:36 |
| 3. | Stand up Tall | 4:00 |
| 4. | It's About Time | 3:44 |
| 5. | Restless Man | 7:46 |
| 6. | The Pistol | 16:12 |
| 7. | Don't You Go Up the Sky | 8:35 |

קישורים חיצוניים
----------------
רבי **נפתלי צבי הירש קצנלנבוגן** (נפטר בב' בתשרי תקס"ה, 7 בספטמבר 1804, מנהיים) היה מרבני יהדות גרמניה, רבן של מרגנטהיים (אנ') ומדינת קורפפאלץ, ורב במנהיים.

ביוגרפיה
--------

נולד בשוואבך לרב משה קצנלנבוגן, רבה של העיירה ושל מדינת אנסבך. בילדותו למד אצל אביו, ובנערותו נסע לפרנקפורט לישיבתו של הרב יעקב כץ, בעל "שב יעקב". בגיל 16 התבלט בשל דרשה שנשא בישיבה, וזמן מה אחר כך נישא לפרומט בתו היחידה של ראש הישיבה.

בהיותו בפרנקפורט הביא לדפוס את מהדורתו ל"חידושי הרמב"ן" על מסכת יבמות, בשם "תולדות אדם" (המבורג פור דר הה ת"ק).

בשנת תק"א (1741) נבחר לכהן כרבה של מרגנטהיים, והחזיק בכהונתו זו במשך 22 שנים. לאחר פטירת אשתו, נישא למרלא בתו של רבי ליב מוכיח-ברלין. מנישואים אלו היה גיסם של רבי ישעיה פיק ברלין ואחיו רבי דוד ברלין אב"ד אה"ו, ושל רבי יוסף שטיינהארט.

בשנת תקכ"ג (1763) נבחר לכהן כרבה של מדינת קורפפאלץ, ועבר לגור בעיר ליימן. בשנת תקכ"ח (1768) עבר למנהיים וכיהן בה כרבו של בית הכנסת הגדול וראש ישיבה במשך 32 שנים. מתלמידיו, היה קרוב משפחתו, רבי משה טוביה מזונטהיים.

נפטר ביום השני של ראש השנה, ב' בתשרי תקס"ה, 7 בספטמבר 1804.

הותיר אחריו כתבי יד רבים מחידושי תורתו, הקובץ נמצא בספרייה הבודליינית באוניברסיטת אוקספורד.

משפחתו
------

אחיו היה רבי אליעזר קצנלנבוגן רבה של במברג, ובנו של אחיו נקרא גם הוא רבי נפתלי צבי קצנלנבוגן, מחבר הספר "שער נפתלי", רבה של פרנקפורט דאודר וחבר הסנהדרין של פריז (נפטר תקפ"ח).

לקריאה נוספת
------------

* הרב ד"ר לאופולד (יהודה ליב) לוונשטיין, **Geschichte der Juden in Kurpfalz**, פרנקפורט 1895, עמ' 240-242. (בגרמנית)

קישורים חיצוניים
----------------

* נפתלי הירש קצנלנבוגן, במהדורת 1901–1906 של האנציקלופדיה היהודית (באנגלית)
* מהדורתו לחידושי הרמב"ן - ****תולדות אדם****, הומבורג פר דער הא, תק"כ, באתר היברובוקס

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007297639805171
* GND: 1137396857
* ISNI: 0000 0004 0204 7240
* LCCN: nr92028292
* NTA: 251926206
* VIAF: 297039941
* WorldCat: viaf-297039941

 |
**קוברה סינית** המכונה גם **קוברת טאיוואן** (שם מדעי: ***Naja atra***) היא מין של נחש קוברה ממשפחת הפתניים המצויה בסין ובמספר איים בקרבתה כמו בטאיוואן. לעיתים מבלבלים בין קוברה זו לקוברה המונוקלית החיה בדרום תפוצתה.

מאפיינים
--------

קוברה זו מגיעה לאורך 1.2-1.5 מ' בממוצע אך יכולה להגיע לאורך 2 מ'. היא בעלת קשקשים עבים חומים או אפורים כהים עד שחורים עם בטן וחזה בהירים יותר והראש רחב וכהה ברובו אך השפתיים צהובות. לקוברה ישנו "קולר" בצבע צהוב על החזה והעורף, המזכיר את קולרה של קוברת המשקפיים מהודו, אך צורתו דומה מעט לפרסה במקום. הנחיריים גדולות והעיניים גדולות בצבע שחור עם טבעות צהובות מסביבם.

הקוברה חיה בקרבת מישורים, ערבות, יערות פתוחים ואזורים לחים לרבות בביצות מנגרובים. תפוצתה היא בדרום ומזרח סין, טאיוואן, הונג קונג ובצפון וייטנאם ולאוס. היא נמצאת גם בקרבה למגורי האדם.

הקוברה צדה בשעות היום בעיקר ומזונה כולל הכל, מדגים עד ליונקים קטנים. הצעירים מתבססים על צפרדעים ושאר דו-חיים כשהבוגרים אוכלים בעיקר מכרסמים וזוחלים אחרים אך בעת שהצפרדעים נפוצות ביותר (בעיקר מינים שונים של קרפדות) הם הטרף העיקרי.

הקוברה תימנע מעימות אנושי והיא תנפח את צווארה אם תרגיש מאוימת אך אם התוקף יתקרב אליה היא תכיש אותו במהירות גבוהה, לעיתים ממרחק של 2 מטר מהקורבן. הארס של קוברה זו חזק מאוד ומדד ה-LD50 שלה הוא 0.29 מ"ג/ק"ג והיא יכולה להרוג אדם בקלות.

למעשה קוברה זו היא הנחש הקטלני ביותר בסין ובטאיוואן ושכיחות ההרוגים היא עד 15% מהמוכשים, אחוז גבוה יותר מזה של מוכשי הקוברה ההודית.

קישורים חיצוניים
----------------

ויקישיתוף מדיה וקבצים בנושא **קוברה סינית** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* EOL
* ADW
* ITIS
* NCBI
* GBIF
 |

הערות שוליים
------------

1. ↑  קוברה סינית באתר הרשימה האדומה של IUCN